Urtzi Urrutikoetxea

Urtzi Urrutikoetxea Vacas (Begoña, Bilbo, Bizkaia, 1977ko urriaren 12a - ) idazle, kazetari, bertsolari eta blogaria da.

ETBko albistegietan eta hainbat kazetatan aritutakoa: Euskaldunon Egunkaria, Berria, Gara, Jakin, Argia, Bertsolari, Nora eta Zazpi Haizetara besteren artean. Euskaltzaindiari dokumentala ere egin zuen eta produktore lokal eta itzultzaile gisa ere jardun izan da, besteak beste, Rex Bloomstein ingelesaren An independent mind dokumentalean eta Letoniako telebistak Euskal Herriari buruz egindako erreportajean. Free-lance legez munduko hainbat herrialdetan lan egin du: Guatemala, Mexiko, Haiti, Puerto Rico, Kolonbia, Venezuela, Turkia, Irak, Kurdistan, Georgia (Abkhazia eta Hego Osetia barne), Moldavia, eta Europa eta Afrikako beste herrialde askotan. Berlinen eta Istanbulen berriemaile ere izan da.

Hiru poesia-liburu (Borroka galduetatik gatoz, Gaur ere ez du atertuko eta Utzidazu karmina kentzen), bidaia-liburu bat eta eleberri bat argitaratu ditu euskaraz eta Berlin hiriari buruzko gida-liburua gaztelaniaz, Garako Mugalari bilduman. Bertsolaritza ere landu izan du, eta Xabier Amurizaren gidaritzapean 2006an argitaratutako Bizkaiko Bertsogintza IV liburuan parte hartu zuen. Euskal PEN Klubeko kide ere bada, eta elkarte horretako buru 2012tik.
 Bibliografia 
 Poesia liburuak 
 "Borroka galduetatik gatoz" 1997, Susa
 "Gaur ere ez du atertuko" 1998, Arabako Foru Aldundia
 "Utzidazu karmina kentzen" 2000, Kutxa

 Poema solteak 
 "Pinta bat Tennents" (1997)
 "Galdera" (1997)
 "Muxar demokratikoak" (1997)
 "Bidxotza" (2000)
 "Dei en amorear os libros á beira da cama"
 "Unha pequena frauta toca"
 "He apilado los libros junto a mi cama"
 "Una pequeña flauta toca"

 Narrazioa 
 "Auzoak" 2005, Susa

 Saiakera, Kronika 
 "Afrika Express" (2008, Elkar)
 Kurdistan. 2022, Elkar / Jakin / Berria

 Erreferentziak 

 Ikus, gainera 
 Bizkaiko idazleen zerrenda
 Bilbo Handiko idazleak

 Kanpo loturak 
 Literaturaren Zubitegian
 Idazlearen blog pertsonala

 «Malin benetako gosea ikusi genuen, horrek markatu egiten zaitu», dio Urtzi Urrutikoetxeak
 «Datorrena hartzeko, galderak egin eta entzuteko prest egotea da bidaiatzea»
 Elkarrizketa Urtzi Urrutikoetxeari Argia astekarian.

Kategoria:Bilbotarrak
Kategoria:Bizkaiko idazleak
Kategoria:Euskal kazetariak
Kategoria:Bizkaiko bertsolariak
Kategoria:Blogariak
Kategoria:Bizkaiko kazetariak
Kategoria:Mahatsorriak
Kategoria:Santutxu